අම්බලන්ගොඩ - මානිමුල්ල ප්‍රදේශයේදී ඊයේ රාත්‍රියේ ව්‍යාපාරිකයෙකු වෙඩි තබා ඝාතනය කර තිබෙනවා. 53 හැවිරිදි මොහු සිය දස හැවිරිදි පුත්‍රයා සමඟ ජීප් රථයකින් අම්බලන්ගොඩ නගරයේ සිට මානිමුල්ලේ පිහිටි සිය නිවස වෙත ගොස් ඇති අතර වෙඩි තැබීම සිදුව ඇත්තේ නිවස ඉදිරිපිටදීයි.රාත්‍රී 8.30ට පමණ සිදුවූ වෙඩි තැබීමෙන් ව්‍යාපාරිකයා එම ස්ථානයේදීම ජීවිතක්ෂයට පත්වූ අතර, බරපතල තුවාල ලැබූ පුත්‍රයා බලපිටිය රෝහලට ඇතුළත් කර තිබෙනවා.